
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 234 

4 Νοεμβρίου 2011 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

99. Ανακατανομή μίας (1) οργανικής θέσης Προέδρου 

Πρωτοδικών από το Πρωτοδικείο Βέροιας στο 
Πρωτοδικείο Χαλκιδικής. 1 

100. Μεταβολή περιφέρειας αρμοδιότητας Γενικού 

Προξενείου Οδησσού. 2 

ΚΑΝΟΝΙΣΜΟΙ 

Μετονομασία της Ιερός Μητροπόλεως Γλυφάδας.. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 99 
Ανακατανομή μίας (1) οργανικής θέσης Προέδρου Πρω¬ 
τοδικών από το Πρωτοδικείο Βέροιας στο Πρωτοδι¬ 
κείο Χαλκιδικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 3 παρ. 2 εδ. α' περίπτωση αα' του ν. 1756/ 
1988 «Κώδικας Οργανισμού Δικαστηρίων και Κατάστα¬ 
σης Δικαστικών Λειτουργών» (Α' 35), όπως διαμορφώθη¬ 
κε με το άρθρο 6 παρ. 8 του ν. 2408/1996 (Α' 104). 

β) Του άρθρου 90 του Κώδικα Νομοθεσίας για την 
«Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (Α' 98). 

2. Τη με αριθμό 74/2011 γνώμη του Προέδρου του Αρεί- 
ου Πάγου αφού έλαβε υπόψη τη με αριθμό 1947/9-5-2011 
αιτιολογημένη πρόταση του Προέδρου του Τριμελούς 
Συμβουλίου Διεύθυνσης του Εφετείου Θεσσαλονίκης 
με την οποία προτείνει τη σύσταση δεύτερης οργα¬ 
νικής θέσης Προέδρου Πρωτοδικών στο Πρωτοδικείο 
Χαλκιδικής. 

3. Το γεγονός ότι το παρόν διάταγμα δεν προκαλεί 
επιπλέον δαπάνη σε βάρος του Κρατικού Προϋπολο¬ 
γισμού. 


4. Τη γνωμοδότηση του Συμβουλίου της Επικράτειας 
με αριθμό Δ 217/2011, μετά από πρόταση του Υπουργού 
Δικαιοσύνης, Διαφάνειας και Ανθρωπίνων Δικαιωμάτων, 
αποφασίζουμε: 

Άρθρο 1 

Κατανέμουμε μία (1) οργανική θέση Προέδρου Πρω¬ 
τοδικών στο Πρωτοδικείο Χαλκιδικής οριζομένου του 
συνολικού αριθμού αυτών σε δύο (2) με αντίστοιχη μεί¬ 
ωση των οργανικών θέσεων των Προέδρων Πρωτοδικών 
του Πρωτοδικείου Βέροιας, οριζομένου του συνολικού 
αριθμού αυτών σε δύο (2). 

Άρθρο 2 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης, Διαφάνειας και Ανθρω¬ 
πίνων Δικαιωμάτων, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 19 Οκτωβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 100 
Μεταβολή περιφέρειας αρμοδιότητας 

Γενικού Προξενείου Οδησσού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 8 του άρθρου 50 του Οργανισμού 
του Υπουργείου Εξωτερικών, που κυρώθηκε με το άρ¬ 
θρο πρώτο του Ν. 3566/2007 «Κύρωση ως Κώδικα του 
«Οργανισμού του Υπουργείου Εξωτερικών» (Α' 117). 

2. Την παράγραφο 2 του άρθρου 90 του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Τη γνώμη της Πρεσβείας της Ελλάδας στο Κίεβο, 
όπως διατυπώθηκε στο Φ. 1150.2/12/ΑΣ 96/14.02.11 έγ¬ 
γραφό της. 

4. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται πρόσθετη 
δαπάνη σε βάρος του κρατικού προϋπολογισμού. 

5. Την 114/2011 γνωμοδότηση του Συμβουλίου της 
Επικράτειας, με πρόταση του Υπουργού Εξωτερικών, 
αποφασίζουμε: 

Άρθρο 1 

Μεταβολή περιφέρειας αρμοδιότητας 
Γενικού Προξενείου Οδησσού 

Μεταβάλλεται η περιφέρεια αρμοδιότητας του Γ ενικού 
Προξενείου της Ελλάδος στην πόλη Οδησσό της Ουκρα¬ 
νίας, η οποία πλέον εκτείνεται στις επαρχίες ΚόθΓεοη, 
ΚίΓονοΙΐΓ30, ΜγΚοΙπίν, 00Θ353 και νίηηγίείβ, στην αυτόνο¬ 
μη δημοκρατία της Κριμαίας (ΑνΙοηοπιπβγβ ΒοερυόΙίΙο 
Κι·γπι) και στην πόλη της Σεβαστούπολης (δβνβείοροί). 

Αρθρο 2 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 19 Οκτωβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΣΤΑΥΡΟΣ ΛΑΜΠΡΙΝΙΔΗΣ 


ΚΑΝΟΝΙΣΜΟΙ 

Αριθμ. 4736/2758 (3) 

Μετονομασία της Ιερός Μητροπόλεως Γλυφάδας. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις του άρθρου 11 παρ. 2 του Ν. 590/1977 
«Περί του Καταστατικού Χάρτου της Εκκλησίας της 
Ελλάδος» (146/Α'/31.5.1977). 

2) Τους Ιερούς Κανόνας λδ' των Αγ. Αποστόλων, ιζ' τής 
Δ' Οικ. Συνόδου, λη' της Πενθέκτης Συνόδου, στ' της εν 
Σαρδική Συνόδου, νστ', ρθ' της εν Καρθαγένη Συνόδου. 

3) Την υπ’ αριθμ. πρωτ. 899/4.8.2011 Πρότασιν - Εισήγη- 
σιν του Σεβασμιωτάτου Μητροπολίτου Γλυφάδας Παύλου 
προς την Ιερόν Σύνοδον της Εκκλησίας της Ελλάδος. 

4) Την από 6.9.2011 απόφασιν της Διαρκούς Ιερός Συ¬ 
νόδου, αποφασίζει: 

Η κατά το άρθρον 6 παρ. 2 του Ν. 3027/2002 (Φ.Ε.Κ. 152/ 
Α'1 28.6.2002) συσταθείσα «Ιερά Μητρόπολις Γλυφάδας», 
μετονομάζεται κατά τας διατάξεις του άρθρου 11 παρ. 
2 του Ν. 590/1977 ως «ΙΕΡΑ ΜΗΤΡΟΠΟΛΙΣ ΓΛΥΦΑΔΑΣ, 
ΕΛΛΗΝΙΚΟΥ, ΒΟΥΛΑΣ, ΒΟΥΛΙΑΓΜΕΝΗΣ ΚΑΙ ΒΑΡΗΣ», 
εντεύθεν δε δια του φερωνύμου τούτου τίτλου «ΜΗ¬ 
ΤΡΟΠΟΛΙΤΗΣ ΓΛΥΦΑΔΑΣ, ΕΛΛΗΝΙΚΟΥ, ΒΟΥΛΑΣ, ΒΟΥ¬ 
ΛΙΑΓΜΕΝΗΣ ΚΑΙ ΒΑΡΗΣ» μνημονεύεται και υπογράφεται 
ο επιχώριος Μητροπολίτης Γλυφάδας. 

Ο Κανονισμός αυτός να δημοσιευθεί δια της Εφημε- 
ρίδος της Κυβερνήσεως και του Επισήμου Δελτίου της 
Εκκλησίας της Ελλάδος «ΕΚΚΛΗΣΙΑ». 

Αθήνα, 7 Οκτωβρίου 2011 
Ο Πρόεδρος 

ΐ Ο Αθηνών ΙΕΡΩΝΥΜΟΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

